Europos Komisijos duomenimis, ES vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina 2023 m. liepos mėn. sudarė 277,19 EUR/100 kg, ir buvo 0,74 proc. mažesnė nei šių metų birželio mėn. (279,27EUR/100 kg) ir 6,5 proc. didesnė nei 2023 m. liepos mėn. (260,17 EUR/100 kg).

Liepos mėn. didžiausia broilerių skerdenų kaina buvo Vokietijoje (409,00 EUR/100 kg), Austrijoje (350,53 EUR/100 kg), Suomijoje ( 337,15 EUR/100 kg), Italijoje ( 335,73 EUR/100 kg), ir Švedijoje ( 309,91 EUR/100 kg). 2023 m. liepos mėn., palyginti su 2022 m. tuo pačiu laikotarpiu, labiausiai vištiena pabrango Graikijoje (14,2 proc.), Vengrijoje (12,5 proc.) Lietuvoje (12,3 proc.) ir Lenkijoje (5,4 proc.). 2022 m. liepos mėn. pigiausiai vištiena kainavo Lenkijoje – 199,11 EUR/100 kg ir Rumunijoje – 214,92 EUR/100 kg.

LVAEI duomenimis, Latvijoje vidutinė didmeninė viščiukų broilerių skerdenų pardavimo kaina 2023 m. liepos mėn., palyginti su birželio mėn., padidėjo 11,28 proc. (iki 281,25 EUR/100 kg) ir buvo 14,80 proc. aukštesnė nei prieš metus.

ŽŪDC (LŽŪMPRIS) duomenimis, Lietuvoje parduodama broilerių skerdenų kaina 2023 m. liepos mėn. sudarė 236,46 EUR/100 kg. ir buvo 0,22 proc. didesnė nei birželio mėn. 12,43 proc. aukštesnė nei 2022 m. tuo pačiu laikotarpiu.

Šaltiniai (ŽŪDC, LŽUMPRIS), EK, LVAEI